Piala Emas Raja-Raja

Piala Emas Raja-Raja (singkatan: PERR) merupakan kejohanan bola sepak yang dikendalikan oleh Persatuan Bola Sepak Melayu Malaysia. Ianya telah dilangsungkan sejak tahun 1922, dengan beberapa siri perubahan berkaitan dengan nama kejohanan. Berbeza dengan Piala Malaysia, pasukan yang menyertai kejohanan PERR biasanya terdiri daripada pasukan negeri yang dikendalikan oleh persatuan bola sepak Melayu di negeri masing-masing. Terdapat juga pasukan bola sepak bukan negeri yang menyertai kejohanan ini. Edisi 2022 merupakan edisi kali ke-100 kejohanan ini, dan dimenangi oleh pasukan bola sepak Melayu Selangor.

 Sejarah 
Konsep mengenai kejohanan bola sepak antara negeri yang terdiri daripada pemain-pemain berbangsa Melayu mula diperkenalkan pada tahun 1922, semasa acara Pameran Malaya-Borneo yang diadakan di Singapura. Pameran Malaya-Borneo merupakan acara pameran yang melibatkan pertukaran perdagangan dan ekonomi di antara pihak Malaya British dan Borneo British dan diadakan bersempena dengan lawatan Putera Wales, Edward VIII pada bulan Mac 1922. Pertandingan bola sepak pasukan Melayu merupakan salah satu daripada aturcara yang telah dirangka semasa Pameran Malaya-Borneo dan penyertaan dibuka kepada negeri-negeri Melayu dan negeri-negeri Selat. Pertandingan yang diadakan pada tahun 1922 ini tidak menawarkan piala pusingan, sebaliknya pingat kejohanan diberikan kepada pemenang dan naib johan. Kejohanan edisi sulung ini kemudian dimenangi oleh pasukan Melayu Kedah yang menewaskan pasukan Melayu Johor dengan jaringan 2-0.

Pada tahun 1923, Persatuan Agri-Hortikultural Malaya (Malayan Agri-Horticulture Association) (singkatan: MAHA) yang baru ditubuhkan pada Oktober tahun sebelumnya telah menganjurkan Pameran Perdagangan dan Agro Hortikultur buat pertama kali di Selangor. Pameran ini mengetengahkan produk-produk hortikultur dan agro pelancongan di Tanah Melayu, namun kejohanan bola sepak yang melibatkan pasukan Melayu di antara negeri-negeri di Tanah Melayu merupakan program khas yang telah dikendalikan pihak MAHA. Edisi 1923 merupakan edisi pertama di mana piala pusingan ditawarkan kepada pemenang kejohanan dan piala yang bertatahkan perak itu dikurniakan sendiri oleh Sultan Perak, Sultan Iskandar Shah. Edisi ini menyaksikan pasukan Melayu Selangor menewaskan pasukan Melayu Perak dengan jaringan 2-0 dan mereka merupakan pasukan pertama yang berjaya membawa pulang piala pusingan itu.

Semasa penganjuran pada tahun 1924 dan 1925, kejohanan bola sepak untuk pasukan Melayu negeri kendalian MAHA semasa penganjuran Pameran Perdagangan dan Agro Hortikultur yang diadakan di Kuala Lumpur dikenali dengan nama Piala Sultan Perak. Pasukan Melayu Selangor berjaya meraih piala kejohanan untuk tiga tahun berturut-turut, membolehkan mereka menyimpan piala kurniaan Sultan Perak itu untuk selama-lamanya.

Bagi meneruskan tradisi pemberian piala kepada pemenang kejohanan bola sepak Melayu negeri, piala khas yang bertatahkan emas dikurniakan sendiri oleh empat orang Sultan dari negeri-negeri Melayu Bersekutu iaitu Sultan Pahang, Sultan Abdullah Al-Mu'tasim Billah Shah, Sultan Perak, Sultan Alang Iskandar Shah II, Sultan Selangor, Sultan Alauddin Sulaiman Shah dan Yang di-Pertuan Besar Negeri Sembilan, Tuanku Muhammad bermula dengan kejohanan pada edisi tahun 1926. Edisi 1926 ini juga menyaksikan nama kejohanan dikenali sebagai Piala Cabaran Emas Sultan-Sultan (Sultans' Gold Challenge Cup) dan dikendalikan oleh Persatuan Bola Sepak Selangor buat pertama kali namun ia masih lagi diadakan ketika berlangsungnya Pameran Perdagangan dan Agro Hortikultur. Dalam edisi ini, hanya tiga pasukan negeri yang menyertai kejohanan itu dan ia dimenangi oleh pasukan Melayu Selangor apabila berjaya mengalahkan pasukan Melayu Perak dengan jaringan 3-1 dan pasukan Melayu Negeri Sembilan dengan jaringan 3-0. Tahun berikutnya menyaksikan pasukan Melayu Perak memecahkan dominasi kejuaraan pasukan Melayu Selangor apabila mereka berjaya menewaskan pasukan itu di perlawanan akhir yang berkesudahan dengan jaringan 3-0.

Mulai tahun 1947, kejohanan Piala Emas Raja-Raja ini telah dianjurkan oleh Persekutuan Bolasepak Melayu Semenanjung. Kini, nama Persekutuan Bolasepak Melayu Semenanjung telah ditukar kepada nama baru iaitu Persatuan Bola Sepak Melayu Malaysia.

 Peraturan kejohanan 
Bermula saingan Piala Emas Raja-Raja 2017, pasukan yang bertanding hendaklah mendaftar sekurang-kurangnya lima orang pemain di bawah usia 21 tahun, dengan dua daripadanya wajib bermain selama 90 minit. Selain itu, pasukan tidak dibenarkan mendaftar pemain yang sedang bermain di Liga Super Malaysia dan Liga Premier Malaysia.

Bermula saingan Piala Emas Raja-Raja 2022 pula, hanya pemain di bawah umur 25 tahun dengan maksimum seramai lima orang pemain lebih dari usia 25 tahun sahaja dibenarkan didaftarkan oleh pasukan yang bertanding.

 Rekod kejohanan 
 Kedudukan akhir 
TahunKedudukan AkhirVenue perlawanan akhirJuaraSkorNaib Juara2025  ButiranPBM WP Kuala Lumpur1 - 0Angkatan Tentera MalaysiaStadium UKM Bangi, Bangi2024  ButiranMySPRM-ACeIO2 - 1Bomba FCStadium Hang Jebat, Melaka2023  ButiranPBM Pahang4 - 1PBM TerengganuStadium Darul Makmur, Pahang2022  ButiranPBM Selangor3 - 2Polis Diraja MalaysiaStadium MBPJ, Selangor2021Dibatalkan kerana pandemik COVID-192020Dibatalkan kerana pandemik COVID-192019  ButiranMajlis Sukan India Malaysia2 - 1PBM WP Kuala LumpurStadium Bola Sepak Cheras, Kuala Lumpur2018  ButiranPBM Pahang1 - 0PBM TerengganuStadium Mini Temerloh, Pahang2017  ButiranPBM Pulau Pinang2 - 1PBM KelantanStadium Sultan Muhammad IV, Kelantan2016  ButiranPBM Pahang6 - 2Polis Diraja MalaysiaStadium Darul Makmur, Pahang2015  ButiranPBM Negeri Sembilan2 - 1PBM PerlisStadium Tuanku Syed Putra, Perlis2014  ButiranPBM Perlis2 - 1PBM PahangStadium Mini Temerloh, Pahang2013  ButiranPBM Perlis0 - 07 - 6pPBM KedahStadium Darul Aman, Kedah2012  ButiranPBM Perak2 - 0PBM KedahStadium Perak, Perak2011  ButiranPBM Pahang3 - 1PBM MelakaStadium Mini Temerloh, Pahang2010  ButiranPBM Kelantan0 - 04 - 3pPBM KedahStadium Sultan Muhammad IV, Kelantan2009  ButiranPBM Perlis2 - 0PBM KedahStadium Darul Aman, Kedah2008  ButiranPBM Kelantan4 - 0PBM Pulau PinangStadium Sultan Muhammad IV, Kelantan2007  ButiranPBM Johor2 - 1PBM KelantanStadium Larkin, Johor2006  ButiranPBM Kelantan5 - 1Angkatan Tentera MalaysiaStadium Sultan Muhammad IV, Kelantan2005  ButiranPBM Kedah1 - 0PBM KelantanStadium Sultan Muhammad IV, Kelantan2004  ButiranPBM Kelantan2 - 0PBM PahangStadium Darulmakmur, Pahang2003  ButiranPBM Kelantan2 - 1PBM SelangorStadium Sultan Muhammad IV, Kelantan2002  ButiranPBM Pulau Pinang2 - 1PBM KedahStadium Darulaman, Kedah2001  ButiranPBM Kelantan3 - 0PBM Pulau PinangStadium Sultan Muhammad IV, Kelantan2000  ButiranPBM Terengganu3 - 0PBM SelangorStadium Sultan Ismail Nasiruddin Shah, Terengganu1999  ButiranAngkatan Tentera Malaysia3 - 2PBM MelakaStadium Kubu, Melaka1998  ButiranPBM Pulau Pinang2 - 25 - 4p|Angkatan Tentera Malaysia
|align=left|Stadium Bandaraya, Pulau Pinang
|-bgcolor=#F5FAFF
|1996  Butiran
|PBM Kedah|1 - 0'''PBM PerlisStadium Darul Aman, Kedah

 Rujukan 

Kategori: Bola sepak di Malaysia